དེ་བཞིན་ཁོང་གིས་མུ་མཐུད་དུ་སྨན་བཅོས་ལྟ་སྐྱོང་གི་ལས་གཞི་དང་འབྲེལ་ནས་ཚོགས་བཅར་བ་རྣམས་ལ་ལམ་སྟོན་གནང་དོན་དུ་བོད་མིའི་སྒྲིག་འཛུགས་ཀྱི་ལྷན་ཁང་ཁག་སོ་སོའི་ནང་ལས་གཞི་ཁག་མང་པོ་ཞིག་འགྲོ་མུས་རེད།ད་ལྟའི་ཆར་འཕྲོད་བསྟེན་ལས་ཁུངས་སུ་ལས་གཞི་གལ་ཆེ་ཤོས་ཤིག་ནི།སྨན་བཅོས་ལྟ་སྐྱོང་གི་ལས་གཞི་འདི་ཉིད་ལས་གཞི་གལ་ཆེན་པོ་དང་ཚགས་ཚུད་ཤོས་ཤིག་ཡིན་པ་སྤོབས་པ་མཐོན་པོའི་ཐོག་ནས་ཞུ་བཞིན་ཡོད།འདས་པའི་ལོ་གཅིག་ཙམ་གྱི་ནང་ལ་ང་ཚོའི་སྤྱི་ཚོགས་དང་བོད་མིའི་སྒྲིག་འཛུགས་ནས་ལྔ་དང་ལྔ་བཅུའི་སྐད་ཆ་བཤད་ཀྱི་ཡོད་རེད།ལྔ་དང་ལྔ་བཅུའི་ལྟ་གྲུབ་ནང་ཏག་ཏག་ཚུད་པ་ཞིག་ནི་སྨན་བཅོས་ལྟ་སྐྱོང་གི་ལས་གཞི་འདི་ཉིད་ཆགས་ཡོད།ང་རང་ཚོའི་སྤྱི་ཚོགས་ནང་ནས་དངུལ་ཡར་བླངས་ཏེ་ང་རང་ཚོའི་སྤྱི་ཚོགས་རང་ལ་ཕར་ཕན་པའི་ཐོག་ནས་སོ་སོ་རང་ཉིད་ཀྱི་རྐང་པའི་ཐོག་ལང་ཐུབ་པ་དང་རང་ཁ་རང་གསོ་ཐུབ་པའི་གནས་སྟངས་ཤིག་ཆགས་ཡོད།ལྷག་པར་འཕྲོད་བསྟེན་ཐོག་སོ་སོའི་སྦ་ཁུག་ནས་འགྲོ་གྲོན་གང་ཉུང་དུ་གཏང་རྒྱུའི་ལྟ་གྲུབ་བཞེས་པའི་ཐོག་ནས་འགྲོ་བཞིན་པའི་གནས་སྟངས་ཆགས་ཡོད།ད་རེས་སློབ་སྟོན་པ་རྣམ་པ་གཉིས་དང་།དེ་བཞིན་སྨན་བཅོས་ལྟ་སྐྱོང་ལས་གཞི་ཚན་པའི་འབྲེལ་ཡོད་ལས་བྱེད།ལྷག་པར་རྣམ་པ་ཚོ་སོ་སོའི་ངོས་ནས་ས་གནས་ས་ཐོག་ཏུ་མང་ཚོགས་ནས་དགོངས་ཚུལ་གང་ཡོང་བཞིན་ཡོད་པ།ས་གནས་སུ་ལས་གཞི་ལག་བསྟར་གནང་བའི་སྐབས་དཀའ་ངལ་གང་འཕྲད་ཀྱི་ཡོད་པ།གདོང་ལེན་བྱེད་དགོས་པ་གང་ཡོད་པ་དེ་དག་ཚང་མ་འདིར་སྤུང་དགོས་ཀྱི་ཡོད་རེད།དེ་དག་སྤུངས་བའི་ཐོག་ནས་གང་འཐོན་གྱི་འདུགདེ་བཞིན་མཁས་ལས་པས་ལམ་སྟོན་གང་ཕེབས་ཀྱི་འདུགདེ་དག་སྡོམ་བརྒྱབ་པའི་ཐོག་ནས་ང་ཚོའི་སར་ཡར་སླེབ་དུས་དེའི་ཐོག་སྲིད་བྱུས་ལག་བསྟར་འཛིན་པའི་ཐོག་ནས་གོམ་པ་བརྒྱག་ནས་འགྲོ་དགོས།རྣམ་པ་ཚོ་འདིར་འཛོམས་པའི་ཐོག་ནས་དགོངས་པ་བཞེས་རྒྱུ་དང་།ལྷག་དོན་དུ་ས་གནས་ས་ཐོག་ལ་གྲངས་འབོར་དམིགས་ཚད་བཟོ་རྒྱུའི་བཀའ་མོལ་ཡོང་གི་རེད་དྲན་གྱི་འདུགདམིགས་ཚད་འཛིན་དུས་ཇི་ཙམ་གནང་ཐུབ་པ་ཡིན་ན་བཟང་བ་ཡོད་རེད་དྲན་གྱི་འདུགཕྱི་ལོ་༢༠༡༨ནས་༢༠༡༩ལོའི་སྨན་བཅོས་ལྟ་སྐྱོང་ལས་གཞིའི་ནང་ཚོགས་མི་གྲངས་སྟོང་ཕྲག་ཉི་ཤུ་རྩ་བཞི་དང་སུམ་བརྒྱ་ཙམ་ཡོད།ཕྱི་ལོ་༢༠༡༩ནས་༢༠༢༠ལོའི་ནང་ཚོགས་མི་སྟོང་ཕྲག་སུམ་ཅུ་ཟིན་ཐུབ་པའི་འབད་བརྩོན་གནང་དགོས།དེ་ལྟར་ཡོང་བར་གཙོ་བོ་འཕྲོད་བསྟེན་ལས་ཁུངས་ཀྱི་སྨན་བཅོས་ལྟ་སྐྱོང་ལས་གཞིའི་འབྲེལ་ཡོད་ཚན་པས་དེའི་ཐོག་དམིགས་ཚད་འཛིན་དགོས།ཞེས་སོགས་གསུངས་སོང་།